
Zagreb, 13. listopad 2020. ver. 2 
Upute i preporuke za okupljanja 


Ove se upute i preporuke odnose na organizaciju okupljanja na kojima je predviđeno okupljanje 50 i 
više sudionika. Za provedbu ovih preporuka odgovoran je organizator. 


Organizacija okupljanja 


Pozivanje uzvanika. Prilikom pozivanja uzvanika organizatori i domaćini okupljanja informiraju 
uzvanike o važećim mjerama i daju upute i informacije. Preporučuje se da se na okupljanje ne 
pozivaju osobe starije životne dobi ili oboljeli od kroničnih bolesti. 


Vidljive obavijesti. Na ulazu u prostor objekta ili neposredno nakon ulaza na vidljivom je mjestu 
potrebno postaviti obavijest o obvezi pridržavanja općih higijenskih mjera i mjera fizičke udaljenosti u 
skladu s preporukama Hrvatskog zavoda za javno zdravstvo. 


Označavanje sjedećih mjesta. Treba unaprijed označiti sva sjedeća mjesta, međusobno ih udaljiti 
najmanje 1,5 metar te ograničiti dolazak na najviše onoliko sudionika koliko ima označenih mjesta. 


Ulazak u prostor i raspored sjedenja. Sudionici/uzvanici trebaju ulaziti u prostor gdje se održava 
okupljanje tako da se ne zadržavaju i ne grupiraju te da čim kraćim putem dođu do svog stola. 
Preporučuje se da za istim stolom budu smještene osobe iz istog kućanstva. Također se preporučuje 
da raspored sjedenja bude točno utvrđen i nepromijenjen tijekom okupljanja. 


Evidencija sudionika. Prije i nakon upisivanja u evidenciju, posjetitelj treba dezinficirati ruke. 
Obvezuje se organizatora (fizičku ili pravnu osobu) na vođenje evidencije sudionika i osoblja radi 
lakšeg praćenja kontakata u slučaju eventualne pojave zaraze virusom SARS-CoV-2 i dostavljanje 
evidencije teritorijalno nadležnoj službi civilne zaštite Ravnateljstva Civilne zaštite te čuvati evidenciju 
14 dana od dana održavanja okupljanja. U evidenciju će se prikupljati osnovni podaci: ime, prezime, 
broj telefona i potpis sudionika. 


Svojim potpisom sudionik okupljanja potvrđuje da je izmjerio tjelesnu temperaturu i da nije viša od 
37,2*C, da se osjeća dobro i da nema ukućana u samoizolaciji, da nije boravio unutar prethodnih 14 
dana u inozemstvu odnosno ako jest da ima negativan PCR test koji nije stariji od 48 sati, da nije u 
proteklih 14 dana imao kontakt s osobom zaraženom SARS-CoV-2 virusom te da nema niti jedan od 
sljedećih simptoma: temperatura, kašalj, nedostatak zraka, grlobolja, curenje nosa ili gubitak njuha. 

Maske za lice. Obvezuje se korištenje maski za lice ili medicinskih maski za sve pružatelje usluga na 
okupljanjima osim glazbenika. Osoblje treba koristiti masku za lice ili medicinsku masku koja prekriva 
nos i usta. Uz to, treba im stalno biti na raspolaganju dezinfekcijsko sredstvo kojim će redovito 
dezinficirati ruke. 


Dolazak na okupljanje i ponašanje sudionika na okupljanju 


Mjerenje tjelesne temperature prije okupljanja. Svi sudionici okupljanja te zaposlenici pružatelja 
usluga obvezni su pri ulasku izmjeriti tjelesnu temperaturu. Ako je viša od 37,2“C, ili ako se osoba 
osjeća bolesno ili ima bilo koje znakove bolesti (odnosi se na sve simptome i znakove bolesti, ne 
samo na bolesti dišnih puteva), ne može sudjelovati u okupljanju. 


Također, osoba ne može sudjelovati na okupljanju bilo koje vrste ako: 
o ima ukućana koji je u samoizolaciji 
o je boravila unutar prethodnih 14 dana u inozemstvu osim ako ima negativan test na 
PCR ne stariji od 48 sati 
je u proteklih 14 dana imala kontakt s osobom zaraženom SARS-CoV-2 virusom 
ima neki od sljedećih simptoma: temperatura, kašalj, nedostatak zraka, grlobolja, 
curenje nosa ili gubitak njuha. 


Dezinfekcija ruku. Tijekom boravka na okupljanju, preporučuje se čim češće dezinficirati ruke. Za 
dostupnost dezinficijensa u dovoljnim količinama odgovoran je organizator okupljanja. Prije odlaska s 
okupljanja sudionik treba dezinficirati ruke. 


Fizički razmak. Za cijelo vrijeme boravka u svim prostorima, uključujući dolazak i odlazak, fizički 
razmak između svih sudionika treba biti najmanje 1,5 metar. Organizator je dužan paziti da za svakog 
sudionika ima isplanirano najmanje 3 m“ prostora. Pravilo fizičke udaljenosti ne mora se primjenjivati 
između članova istog kućanstva ili osoba koje su uobičajeno u bliskom kontaktu. Zabranjeno je 
dolaziti u bliski fizički kontakt rukovanjem, grljenjem, ljubljenjem ili čestitanjem. 


Glazba. Na okupljanju smiju sudjelovati samo oni izvođači koji u prethodnih 14 dana od planiranog 
okupljanja nisu boravili izvan Hrvatske, a u protivnom samo oni koji imaju negativan PCR test na 
SARS-CoV-2 koji nije stariji od 48 sati. Pozornicu se preporučuje postaviti na udaljenost od najmanje 4 
metra od ostalih sudionika okupljanja. Razmak od 2 metra preporučuje se između i od izvođača 
pjevačkih dionica te glazbenika s puhačkim instrumentima. Obavezno je osigurati razmak od 4 metra 
između publike i izvođača na sceni te osigurati da izvođači ne dolaze u bliski kontakt s ostalim 
sudionicima okupljanja. 

Plesni podij. Broj osoba koje istovremeno mogu boraviti na plesnom podiju ovisi o veličini podija te je 
preporuka da se osigura prostor od 4 m? po osobi osim između članova istog kućanstva ili osoba koje 
su u uobičajeno bliskom kontaktu. 


Posluživanje i konzumacija hrane i pića. Preporučuje se posluživanje hrane i napitaka isključivo na 
stol ispred gosta, u individualnim porcijama. 


Posuđe. Čaše, ostalo posuđe i ostale predmete ne smije se dijeliti s drugim osobama. 


Higijena prostora 





Klimatizacijski uređaji, uređaji za grijanje i ventilaciju. Opća preporuka za unutarnje prostore je 
prozračivanje otvaranjem prozora, a manje korištenjem ventilacijskih sustava. Pri korištenju 
ventilacijskih sustava potrebno je posvetiti posebnu pažnju praćenju stanja filtara i održavanju 
pravilnog stanja brzina zamjene zraka u zatvorenom prostoru. Treba redovito provjeravati pravilno 
funkcioniranje opreme za ventilaciju i izmjenu zraka. Preporučuje se ventilacija povećanim 
postotkom vanjskog zraka koji cirkulira u sustav te način rada bez recirkulacije kako bi se poticale 
promjene zraka koje smanjuju koncentraciju potencijalno zaraznih čestica. 


Čišćenje i dezinfekcija prostora. Često dodirivane površine kao što su kvake na vratima, ručke na 
prozorima, radne površine, rukohvati, slavine u toaletima, tipke vodokotlića, prekidači za struju, 
zvona na vratima te druge dodirne površine koje koristi veći broj osoba neophodno je dezinficirati 
prije početka okupljanja, zatim svaka dva sata tijekom okupljanja te na kraju po odlasku svih 
sudionika. Pri planiranju rasporeda korištenja objekata, potrebno je osigurati dovoljno vremena za 
ulazak i izlazak sudionika te u slučaju dva uzastopna događanja omogućiti dovoljno vremena za 
prozračivanje i dezinfekciju prostora. Detaljnije upute dostupne su na sljedećim poveznicama: 


Bez oboljelih od COVID-19: https://bit.ly/2VLkkt3 


Osobe pod sumnjom ili oboljele od COVID-19: https://bit.ly/3d1WmiS . 


